S-4274/2023

Mál þetta, sem dómtekið var 11. október sl., er höfðað með ákæru, útgefinni af lögreglustjóranum á höfuðborgarsvæðinu 4. júlí 2023, á hendur A-kk-þgf E-kk-þgf J-kk-þgf, kt. [...], [...], fyrir umferðarlagabrot með því að hafa, laugardaginn 18. mars 2023, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 360 ng/ml) um Skeiðarvog við Nökkvavog í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa en gerir ekki kröfu um málsvarnarþóknun sér til handa.

Ákærði er fæddur í [...]. Samkvæmt framlögðu sakavottorði, dagsettu 27. júní 2023, á ákærði nokkurn sakaferil að baki. Ákærði gekkst undir greiðslu fésektar með lögreglustjórasátt [...]2014 meðal annars fyrir akstur undir áhrifum ávana- og fíkniefna.

Hann gekkst undir greiðslu sektar með lögreglustjórasátt [...] 2015 meðal annars fyrir akstur sviptur ökurétti. Með dómi Héraðsdóms Reykjavíkur [...] 2019 var honum gerð fésekt meðal annars fyrir akstur undir áhrifum ávana- og fíkniefna og sviptur ökurétti í 5 ár. Með dómi Héraðsdóms Reykjavíkur [...] 2019 var ákærði dæmdur í 6 mánaða fangelsi og sviptur ökurétti ævilangt, meðal annars fyrir akstur sviptur ökurétti og akstur undir áhrifum ávana- og fíkniefna. Með dómi Héraðsdóms Vesturlands [...] 2021 var ákærði dæmdur í 3 mánaða fangelsi og sviptur ökurétti ævilangt fyrir akstur undir áhrifum ávana- og fíkniefna og akstur sviptur ökurétti. Ákærði var dæmdur í 9 mánaða fangelsi með dómi Héraðsdóms Vesturlands [...] 2021, meðal annars fyrir akstur undir áhrifum ávana- og fíkniefna og akstur sviptur ökurétti, en dómurinn var hegningarauki við dóminn frá [...] s. á. Þá gekkst ákærði undir greiðslu sekta með tveimur lögreglustjórasáttum [...] 2022, meðal annars fyrir akstur sviptur ökurétti, en seinni sektargerðin var hegningarauki við þá fyrri. Framangreindar sáttir voru hegningarauki við dóm Héraðsdóms Vesturlands frá [...]2021. Loks var ákærða gert að sæta fangelsi í 60 daga með dómi Héraðsdóms Reykjavíkur [...]2023.

Brot þau sem ákærði er nú sakfelldur fyrir voru framin fyrir uppkvaðningu framangreinds dóms frá [...]2023 og því ber að dæma ákærða hegningarauka í samræmi við 78. gr. laga nr. 19/1940. Við ákvörðun refsingar í máli þessu verður því lagt til grundvallar að ákærði hafi í fimmta sinn, innan ítrekunartíma í skilningi 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna og í fjórða sinn ekið sviptur ökurétti.

Undir meðferð málsins játaði ákærði brot sín skýlaust. Horfir það honum til málsbóta, sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 4 mánaðafangelsi.

Með vísan til sakaferils ákærða þykir ekki efni til að skilorðsbinda refsinguna.

Með vísan til lagaákvæða í ákæru er ævilöng svipting ökuréttar ákærða áréttuð frá birtingu dómsins að telja.

Ákærði 124.953 krónur í sakarkostnað. Verjandi ákærða gerir ekki kröfu um málsþóknun.

Af hálfu ákæruvaldsins flutti málið H-kvk-nf R-kvk-nf H-kvk-nf aðstoðarsaksóknari.

B-kvk-nf K-kvk-nf aðstoðarmaður dómara kveður upp þennan dóm.

Dómsorð:

Ákærði, A-kk-nf Ö-kk-nf J-kk-nf, sæti fangelsi í 4 mánuði.

Áréttuð er ævilöng svipting ökuréttar ákærða.

Ákærði greiði 124.953 krónur í sakarkostnað.

B-kvk-nf K-kvk-nf